**Указания за въвеждане на данните за застъпници и заместващи застъпници**

1. Файлът се отваря с Excel (от версия Office2007 включително нагоре). В зависимост от нуждата се ползва една от двете страници – ЗАСТЪПНИЦИ или ЗАМЕСТВАЩИ\_ЗАСТЪПНИЦИ. Преходът от една в друга страница става чрез кликване върху името на страницата в долната част на прозореца на Excel.
2. Желателно е всяка партия/коалиция да преименува файла по подходящ начин. Представянето в РИК може да стане на CD, преносима памет или на официалния електронен адрес на РИК, но е валидно само след подаване на заявление (приложение №40-НС за първоначална регистрация на застъпници или приложение № 41-НС за заместващи застъпници) и всички изискуеми документи описани в решение 2087 – НС НА ЦИК от надлежно упълномощеното лице.
3. Не се трият редове, не се вмъкват нови редове, не се променя форматирането на клетките. Всяка партия, коалиция или независим кандидат има право най-много на един застъпник в секция, което значи, че броят на застъпниците е най-много равен на броя на секциите. Броят на заместващите застъпници не може да надхвърля 1/3 от броя на секциите в изборния район.
4. Не се оставят празни редове, не се пишат други данни в клетките (квартал, телефон и др.подобни). При нужда и/или желание партиите и коалициите могат да дописват вдясно извън таблицата забележки от произволен характер.
5. **ВАЖНО!!!** При ползване на други списъци копирането в таблицата става НЕ чрез Paste (Постави, ако е на български), а чрез Paste Special – Values (Специално поставяне – Стойности), за да не се унищожи специалното форматиране на клетките с ЕГН-та. В случай на такова унищожаване може да се копират само форматите от оригинала на таблицата на сайта.
6. Автоматичен цветен код на клетките с ЕГН:

* ЧЕРВЕН фон – ЕГН-то е некоректно, с по-малко или повече цифри, с нецифров символ
* СИН фон – ЕГН-то се повтаря в списъка
* ЗЕЛЕН фон – само за заместващите застъпници – ЕГН-то на заместващия застъпник е сред ЕГН-тата на заместваните застъпници в този файл (има го в страницата ЗАСТЪПНИЦИ, а се предлага като заместващ в страницата ЗАМЕСТВАЩИ\_ЗАСТЪПНИЦИ)
* БЯЛ фон с черни букви – всичко е наред с ЕГН-то

1. САМО ЗА ЗАМЕСТВАЩИ ЗАСТЪПНИЦИ. Заместваният застъпник, заедно с ЕГН-то му се избират от в колоната D от падащо меню във всяка клетка, което показва всички имена и ЕГН-та, въведени в страницата ЗАСТЪПНИЦИ. Това значи, че ако партията (коалицията) има повече от един файл с предложения за застъпници, замяната му става чрез съответната страница във файла, с който е бил първоначално заявен.